[{"text_idx": "#000001", "text": "Mwy o ddringfeydd gorau'r Gogledd"}, {"text_idx": "#000002", "text": "Ers sefydlu Map Seiclo Cymru a chyhoeddi cofnodion blaenorol am ddringfeydd gorau'r genedl, mae mwy o awgrymiadau wedi dod i law a thros y dair wythnos nesaf, bydd tair cofnod yn mynd drwy rai ohonynt - un i'r Gogledd, un i'r Canolbarth ac un i'r De."}, {"text_idx": "#000003", "text": "Dyma ddetholiad arall o ddringfeydd gorau'r Gogledd."}, {"text_idx": "#000004", "text": "Dyma ddringfa sydd ar ddechrau\u2019r hen ffordd Rufeinig rhwng Caerhun a Chaernarfon a\u2019r copa\u2019n cael ei nodi gyda dau faen, credwch neu beidio. Digon o her gyda graddiant o dros 7% am dros 5km, sydd ychydig yn dwyllodrus gyda chyfran \u2019gwyrdd\u2019 yn y canol, gyda rhan helaeth o\u2019r ddringfa\u2019n agosach at yr uchafswm sef 14.2%."}, {"text_idx": "#000005", "text": "Gan ddechrau ger Dolgarrog, dyma ddringfa heriol gyda nifer o gydranau serth tu hwnt oddeutu 30%, ac yn yr hanner cyntaf yn neu dros 10% yn gyson. Er ei fod fymryn yn haws, mae\u2019r graddiant cyfartalog yn parhau i fod yn 10% am y 3.5km."}, {"text_idx": "#000006", "text": "Dringo\u2019n serth o Drefriw ar gyfartaledd o 11% gyda dringfa, fwy na heb, o ddwy hanner. Yr hanner cyntaf ychydig yn fwy maddeugar gyda\u2019r graddiant yn y melyn tua 6%, cyn mynd yn hynod serth yn agosach at 20% cyn mynd yn fwy gwastad i\u2019r copa."}, {"text_idx": "#000007", "text": "Dringfa allan o Lanrwst i fyny Ffordd Nebo i bentref Nebo gyda graddiant cyfartalog o 5% a hynny\u2019n gyson drwyddi draw. Mae\u2019n 5.5km o hyd a\u2019n ddringfa bleserus yn ol Simon Warren, awdur y llyfr \u2018Cycling Climbs of Wales\u2019."}, {"text_idx": "#000008", "text": "Dringfa boenus o brofiad personol gyda'r graddiant yn anfaddeugar o serth cyn"}, {"text_idx": "#000009", "text": "Un o'r dringfeydd hiraf sydd ar fap seiclo Cymru gan ddringo o Ddinbych i lyn Brenig yn gyson o ran ei graddiant ar y cyfan ond mae'r cyfran coch serth lle ceir yr uchafswm graddiant o 16.5% sy'n sicr o fod yn heriol."}, {"text_idx": "#000010", "text": "Mae f'atgofion personol i o'r ddringfa hon ychydig yn niwlog gan ei bod hi'n bwrw fel o grwc yr holl ffordd i fyny! Her gyson ydyw gydag ambell i gyfran anoddach a cheir golygfeydd o AHNE Dyffryn Clwyd o'r copa."}, {"text_idx": "#000011", "text": "Un o'r dringfeydd hiraf sydd ar fap seiclo Cymru gan ddringo o Ddinbych i lyn Brenig yn gyson o ran ei graddiant ar y cyfan ond mae'r cyfran coch serth lle ceir yr uchafswm gi bob math o deithwyr."}, {"text_idx": "#000012", "text": "Dringfa lle mae'r ddwy ochr cyn waethed a'u gilydd o ran yr her, ond o brofiad byddwn i'n dweud fod y ddringfa o Aberangell yn anoddach gyda mwy nag un arwydd 20% yn eich rhybuddio o'r artaith sydd i ddod. Mae'r golygfeydd yn werthfawr ac yn wobr am eich gwaith caled."}]